b'\n_START_ARTICLE_\nFrancoski buldog\n_START_SECTION_\nIzvor pasme\n_START_PARAGRAPH_\nPoreklo je te\xc5\xbeko dokazati. Francozi so ponosni na to pasmo, saj obstajata dve razli\xc4\x8dici izvora. Po eni razli\xc4\x8dici je bil mali buldog pri njih doma od nekdaj, po drugi strani pa naj bi se pojavil konec 19. stoletja, tik preden ga je naslikal slikar Touluse-Lautrec. Taka podoba je neizpodbiten dokaz, da je francoski buldog obstajal \xc5\xbee pred dobrim stoletjem, seveda se je bistveno razlikoval od ostalih buldogov, bil je ljubek, \xc5\xbeivahen, ni\xc4\x8d divji ali nevaren.\n_START_SECTION_\nOpis pasme\n_START_PARAGRAPH_\nPasmo uvr\xc5\xa1\xc4\x8damo med male molose. Njegov videz je masiven. Tehta od 8 do najve\xc4\x8d 14 kilogramov, ko je odrasel. Glava je \xc5\xa1iroka, oglata, \xc4\x8delo je plosko. Priznane barve francoskega buldoga so: progasta, bela s \xc4\x8drnimi lisami, favn. Posebnost pri pasmi se ka\xc5\xbee v tem, da ima pokon\xc4\x8dna u\xc5\xa1esa, tako imenovana netopirjeva u\xc5\xa1esa, ta podajajo obrazu tipi\xc4\x8den izraz, so srednje dolga in \xc5\xa1iroka ob nasadi\xc5\xa1\xc4\x8du. Telo ima \xc4\x8dokato ter mi\xc5\xa1i\xc4\x8dasto, ki pa ga ne sme ovirati pri normalnem gibanju.\n_START_SECTION_\nLastnosti pasme\n_START_PARAGRAPH_\nDru\xc5\xbeaben, prikupen, zelo mil in ljubezniv do otrok, dominanten do drugih \xc5\xbeivali, primeren za \xc5\xbeivljenje v stanovanju, bistroumen spremljevalec za ne\xc5\xa1portne ljudi.\xc2\xa0Ve\xc4\x8djih psov se ne boji, je igriv, radoveden, \xc5\xbeivahen. Ni preve\xc4\x8d zagret za \xc4\x8duvanje in lajanje. Zaradi konstrukcije majhne glave ima ovirane dihalne poti ter ne oddaja toplote, zaradi tega tudi hrope zato te\xc5\xbeko prena\xc5\xa1a vro\xc4\x8dino. Zelo se pa rad son\xc4\x8di. Za vzdr\xc5\xbeevanje dlake zadostuje redno krta\xc4\x8denje z gumijasto rokavico za \xc5\xa1\xc4\x8detkanje in kopel enkrat na mesec ali na dva meseca.'